CELEX: 32021D0512(02)
Language: lv
Date: 2021-05-07 00:00:00
Title: Komisijas Lēmums (2021. gada 7. maijs), ar kuru groza Lēmumu 2017/C 31/12, ar ko izveido Komisijas ekspertu grupu “Dzīvnieku labturības platforma” (Dokuments attiecas uz EEZ) 2021/C 185/04

12.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  C 185/7
               
            
         KOMISIJAS LĒMUMS
         (2021. gada 7. maijs),
         ar kuru groza Lēmumu 2017/C 31/12, ar ko izveido Komisijas ekspertu grupu “Dzīvnieku labturības platforma”
         (Dokuments attiecas uz EEZ)
         (2021/C 185/04)
         EIROPAS KOMISIJA,
         ņemot vērā Līgumu par Eiropas Savienības darbību,
         tā kā:
         
                     (1)
                  
                  
                     Ar Komisijas Lēmumu 2017/C 31/12 (1) tika izveidota ekspertu grupa “Dzīvnieku labturības platforma” (“platforma”). Platformas galvenie uzdevumi ir atbalstīt Komisiju un palīdzēt uzturēt regulāru dialogu par Savienības jautājumiem, kas tieši saistīti ar dzīvnieku labturību, piemēram, tiesību aktu īstenošana, zinātniskās informācijas apmaiņa, jauninājumi un laba prakse dzīvnieku labturības jomā.
                  
               
                     (2)
                  
                  
                     Sākotnēji Lēmuma 2017/C 31/12 piemērošanas termiņš tika noteikts līdz 2019. gada 31. decembrim, un ar Komisijas Lēmumu 2019/C 405/05 (2) tas tika pagarināts līdz 2021. gada 30. jūnijam.
                  
               
                     (3)
                  
                  
                     Savas darbības četru gadu laikā platforma ir kļuvusi par plaši atzītu forumu, kas uztur atvērtu dialogu par dzīvnieku labturību, gādā par labas prakses apmaiņu un nāk klajā ar neleģislatīvām iniciatīvām, piedaloties dalībvalstīm un attiecīgajām ieinteresētajām personām visā Savienībā; platformas mērķis ir uzlabot dzīvnieku labturību.
                  
               
                     (4)
                  
                  
                     Komisija 2020. gada 20. maijā pieņēma paziņojumu “Stratēģija “No lauka līdz galdam”. Taisnīgas, veselīgas un videi draudzīgas pārtikas sistēmas vārdā”. (3) Stratēģija ietver ar dzīvnieku labturību saistītas darbības, piemēram, ES dzīvnieku labturības marķējuma iespēju apsvēršanu, darbu pie jautājumiem, kas saistīti ar dzīvnieku labturības tiesību aktu izpildi, vai viedokļu apkopošanu, atbalstot dzīvnieku labturības tiesību aktu turpmāku pārskatīšanu. Platformai var būt nozīmīga loma šo darbību izstrādē.
                  
               
                     (5)
                  
                  
                     Turklāt saistībā ar Eiropas Parlamenta un Padomes Regulu (ES) 2017/625 (4) platforma varētu palīdzēt Komisijai arī izstrādāt vadlīnijas vai sagatavot neleģislatīvus aktus, kuru mērķis ir atvieglot un saskaņot dzīvnieku labturības noteikumu īstenošanu, sniedzot ieguldījumu tehniskos un zinātniskos jautājumos, kā arī praktisku pieredzi šajā jomā.
                  
               
                     (6)
                  
                  
                     Tāpēc platformai būtu jāturpina darbība ar jaunu dalībnieku sastāvu, lai sniegtu jēgpilnu ieguldījumu saistībā ar pašreizējām Komisijas prioritātēm dzīvnieku labturības jomā.
                  
               
                     (7)
                  
                  
                     Tādēļ būtu lietderīgi Lēmuma 2017/C 31/12 piemērošanas termiņu pagarināt par 4 gadiem, proti, līdz 2025. gada 30. jūnijam.
                  
               
                     (8)
                  
                  
                     Tādēļ Lēmums 2017/C 31/12 būtu attiecīgi jāgroza,
                  
               IR NOLĒMUSI ŠĀDI.
         
            Vienīgais pants
            Lēmuma 2017/C 31/12 16. pantu aizstāj ar šādu:
            
               
                  “16. pants
                  Piemērojamība
                  Šo lēmumu piemēro līdz 2025. gada 30. jūnijam.”
               
            
         
         
            Briselē, 2021. gada 7. maijā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  Komisijas Lēmums (2017. gada 24. janvāris), ar ko izveido Komisijas ekspertu grupu “Dzīvnieku labturības platforma” (OV C 31, 31.1.2017., 61. lpp.).
         
            (2)  Komisijas Lēmums (2019. gada 29. novembris), ar ko groza Lēmumu 2017/C 31/12, ar kuru izveido Komisijas ekspertu grupu “Dzīvnieku labturības platforma” (OV C 405, 2.12.2019., 5. lpp.).
         
            (3)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Stratēģija “No lauka līdz galdam”. Taisnīgas, veselīgas un videi draudzīgas pārtikas sistēmas vārdā”, (COM(2020)381 final).
         
            (4)  Eiropas Parlamenta un Padomes Regula (ES) 2017/625 (2017. gada 15. marts), par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).